cyanic-selkie/wikianc huggingface dataset:
Καταρράκτης Χίου
Ιστορία
Μετά την καταστροφή του 1822, όσοι επέζησαν και επέστρεψαν στην περιοχή ξανάχτισαν το χωριό στην παραλία, όπου προϋπήρχε βυζαντινός οικισμός, τα Φαλερού ή Αφαλερού. Ο Καταρράκτης είναι έτσι ένα από τα λίγα παραθαλάσσια χωριά της Χίου, με ένα μικρό λιμάνι με ψαρόβαρκες. Μετά τον σεισμό ελάχιστοι απέμειναν στο παλαιό χωριό, έξω από το κάστρο (τοποθεσίες Πύργος και Μύλοι). Το όνομα «Φαλερού» μπορεί να ετυμολογηθεί με κάποια βεβαιότητα από το «Βολερού». Οι Βολεροί ήταν βυζαντινή οικογένεια «εν γένει σημαίνοντες, ων κλάδος και εν Χίω». Δεν υπάρχει σχέση του τοπωνυμίου με το Φάληρο. Το νέο χωριό διακρίνεται σε βόρεια και νότια συνοικία.
Πληθυσμός
Η εξέλιξη του πληθυσμού του Καταρράκτη στις επίσημες απογραφές φαίνεται στον πίνακα:
Οι κάτοικοι του Καταρράκτη ασχολούνται με τη γεωργία και με το ψάρεμα.
Σημεία ενδιαφέροντος
Για τον επισκέπτη η προκυμαία προσφέρεται για περίπατο και ανάπαυση σε κάποιο από τα καφενεία ή ψαροταβέρνες-εστιατόριά της. Παίρνοντας μία βάρκα σε συνθήκες απόλυτης νηνεμίας μπορεί σε μικρή απόσταση από την ακτή να διακρίνει στον βυθό τα ερείπια ενός αρχαίου βυθισμένου οικισμού, αρκετά μεγάλου, γεγονός που υποδηλώνει καθίζηση από κάποιον αρχαίο σεισμό. Ο ερασιτέχνης ψαράς μπορεί εδώ να πιάσει χταπόδια και καβούρια.
Υπάρχουν δύο μικρά μοναστήρια στην περιοχή, η Μονή Χαλάνδρων (κοντά στη Μέσα Διδύμα) και κυρίως η Παναγιά το Ρουχούνι, βυζαντινή μονή σε κατάφυτη τοποθεσία με νερά κοντά στο χωριό Παγίδα. Σύμφωνα με άλλη πηγή, Ρουχούνι ήταν το όνομα του παλαιού οικισμού του Καταρράκτη, πριν τη μεταφορά στην παραλία.
Ο ενοριακός ναός (η «χωριοεκκλησιά») του Καταρράκτη τιμάται σήμερα στο όνομα του Αγίου Ιωάννου του Προδρόμου και είναι χτισμένη πάνω σε ομώνυμο βυζαντινό ναό των Φαλερού, που αποκαλύφθηκε το 1881. Υπάρχει επίσης παλαιός ναός του Ταξιάρχη. Το χωριό υπάγεται εκκλησιαστικώς στην αρχιερατική εποπτεία Νενήτων της μητροπόλεως Χίου, Ψαρών και Οινουσσών.
Ο ταχυδρομικός κωδικός του Καταρράκτη είναι 82102.
Άλλες τοποθεσίες
Υπάρχουν και άλλες τοποθεσίες στη Χίο με το όνομα Καταρράκτης: μία επίσης παράλιος θέση στις Αμάδες και κοντά στον ποταμό Παρθένη στην πόλη της Χίου, «εν ώ ο ναΐσκος του Καταδότου, όστις τόπος λέγεται και Λίμνη».
Πηγές
Κατηγορία:Χωριά του νομού Χίου
Κορέα
Ο όρος Κορέα μπορεί να αναφέρεται:
Κατηγορία:Επώνυμα
Ψυχραιμία (ταινία, 2007)
Ψυχραιμία είναι ο τίτλος μιας ελληνικής κοινωνικής μαύρης κωμωδίας, παραγωγής 2007, σε σκηνοθεσία και σενάριο Νίκου Περάκη.
Η ταινία παρουσιάζει ένα έντονο 24ωρο κάποιων νέων ανθρώπων και έναν σκηνοθετημένο θάνατο ενός διάσημου εφοπλιστή. Τους βασικούς ρόλους της ταινίας ερμηνεύουν η Τζούλια Αλεξανδράτου, ο Γιάννης Τσιμιτσέλης, η Βάσω Καβαλιεράτου, ο Ανδρέας Κωνσταντίνου, η Ευτυχία Γιακουμή, ο Γιώργος Κιμούλης, ο Γιώργος Χρανιώτης και η Τζένη Θεωνά.
Domenica
Οι Domenica είναι ελληνικό ροκ μουσικό συγκρότημα που σχηματίστηκε το 1994 στην Αθήνα.
Ψυχραιμία (ταινία, 2007)
Πλοκή
Η Λούλα, κόρη βουλευτή, η ίδια τραγουδίστρια του ροκ συγκροτήματος MAΑLOX, αν και αντιεξουσιάστρια, είναι part time το κορίτσι του συνομήλικου και πλούσιου Τζώρτζη. Ο Τζώρτζης Μάνδρακας σπουδάζει κινηματογράφο στο Λος Άντζελες. Για μην μπλέκεται στα πόδια του μεγαλόσχημου πατέρα του, αλλά και για να ισορροπεί την πλήξη του ασχολείται στις καλοκαιρινές διακοπές του με τη γυναικεία ομάδα μπιτς βόλεϊ Μανδραγόρας. Αδιαφορεί για τις ποικίλες επιχειρηματικές δραστηριότητες του πατέρα του μέχρι που εκ των πραγμάτων καλείται να πάρει θέση, καθώς ο πατέρας του προφυλακίζεται. Ο Σταυρακομανιός, ένας ευέξαπτος νεαρός Κρητικός, αποφυλακίζεται με αντικατάσταση ποινής πριν δικαστεί για υποθέσεις του πατέρα του, ο οποίος είναι ο προμηθευτής βοτάνων της φαρμακοβιομηχανίας του Μάνδρακα. Ο Παπαδάκης, συντοπίτης του Σταυρακομανιού και ταξιτζής στην Αθήνα, βοηθάει τον συμπατριώτη του στις συχνές μετακινήσεις του, και στην προσπάθειά του να εντοπίσει τον Μάνδρακα, ενώ μπλέκεται ακούσια στις περιπέτειες του φίλου του. Η Χλόη, νεαρή φιλόδοξη δικηγόρος και κόρη της εισαγγελέως Λυχναφτιά, η οποία είναι υπόδικος για παράβαση καθήκοντος, έχει υπάρξει ερωμένη του Τζώρτζη, όπως κι η μητέρα της συνεργός στις σκοτεινές υποθέσεις του πατέρα Μάνδρακα. Ο Μπίλης, τέως αστυφύλακας και αγαθός σωματοφύλακας υψηλών προσώπων, μετά την σύλληψη του πατέρα, προσφέρει τις υπηρεσίες του στον γιο Μάνδρακα. Ο Θοδωρής, παλιόφιλος του Μπίλη, μηχανικός διχτυών και ξεφτέρι της συνακρόασης και της παραπληροφόρησης, διατηρεί κατάστημα «βιτρίνα» με αναλώσιμα Η/Υ. Η Ελευθερία, το κορίτσι του Μπίλη και ιδιωτική υπάλληλος του Θοδωρή, αφοπλιστικά αφελής και Shakiroμανής, ξεκινάει να συναντήσει το αγόρι της και καταλήγει κι αυτή μέλος της ανομοιογενούς παρέας. Tέλος, η Αρετή, τραγουδίστρια λαϊκοπόπ ρεπερτορίου, καλλονή και βετεράνος ριάλιτι, είναι η νεαρή ερωμένη του πατέρα Μάνδρακα, η οποία με την αιφνίδια ασθένειά του ανησυχεί για την τύχη της «επένδυσής της». Μέσα από κωμικοτραγικές καταστάσεις και μετά από μια νύχτα εκβιασμών και μηχανορραφιών, ενός σκηνοθετημένου θανάτου, μιας νεκροφάνειας κι ενός λυτρωτικού φόνου, η παρέα στο φως της επόμενης μέρας δεν είναι πια η ίδια καθώς όλοι τους έχουν αντιμετωπίσει θέλοντας και μη τους δαίμονές τους.
Domenica
Ιστορία
Τον Νοέμβριο του 1999, κυκλοφόρησε η πρώτη τους δισκογραφική δουλειά με τίτλο Άχρηστα Ρολόγια. Τον Απρίλιο του 2002, κυκλοφόρησε το Μέσα στη Βουή του Δρόμου, με το ομώνυμο τραγούδι, βασισμένο σε στίχους του Μήτσου Παπανικολάου, να γίνεται η μεγαλύτερη τους επιτυχία. Σε στίχους του ίδιου ποιητή βασίζονται και τα κομμάτια Βραδινοί Θάνατοι (2002), Χειμώνας (2004), Ώρες (2007) και Χαμένη αγάπη-Χωρισμός (2023).
Ψυχραιμία (ταινία, 2007)
Μουσική
Στην ταινία ακούστηκαν δύο τραγούδια που κυκλοφόρησαν μετά την πρεμιέρα της ταινίας. Το πρώτο είναι το Ένα σπασμένο φτερό που συνέθεσε ο Δημήτρης Κοντόπουλος σε στίχους Νίκου Γκρίτση που ερμήνευσαν η Ναυσικά και η Βάσω Καβαλιεράτου ενώ το δεύτερο είναι το Στόχος είναι τα λεφτά σε σύνθεση και στίχους Κοντόπουλου-Γκρίτση που ερμήνευσε η Τζούλια Αλεξανδράτου.
Domenica
Ιστορία
Το 2003, ήταν υποψήφιοι στα Βραβεία Αρίων και απέσπασαν το Βραβείο Καλύτερου Έντεχνου Γκρουπ. Τον Μάρτιο του 2004, συνεχίζουν την πορεία τους με το άλμπουμ Ιστορίες για Μικρούς και Μεγάλους,  από το οποίο ξεχώρισε το Λίγη Ζωή Ακόμη.
Ψυχραιμία (ταινία, 2007)
Εξωτερικοί σύνδεσμοι
Κατηγορία:Ταινίες του 2007 Κατηγορία:Ελληνικές ταινίες Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ταινίες γυρισμένες στην Ελλάδα Κατηγορία:Ταινίες σε σκηνοθεσία Νίκου Περάκη Κατηγορία:Ταινίες σε σενάριο Νίκου Περάκη
Domenica
Ιστορία
Τον Απρίλιο του 2005, ήταν για ακόμη μια φορά υποψήφιοι στα Βραβεία Αρίων, όπου τους απονεμήθηκε το Βραβείο Καλύτερου Εναλλακτικού Άλμπουμ. Τον Ιούνιο του 2005 στα Mad Video Music Awards κέρδισαν το Βραβείο Καλύτερου Ροκ Βίντεο Κλιπ.
Το 2007, κυκλοφόρησε το Χίλιες Φορές Έτσι με αναγνωρίσιμα τα Κι Εσύ πού Ήσουν, Ταξίδεψέ Με (διασκευή του Sail Away του David Gray), και Συμβαίνει Συχνά. Το 2009 κυκλοφόρησε το άλμπουμ Λήθη και το 2012 το single Μια ματιά σου μπορεί. Το 2018, κυκλοφορεί το άλμπουμ Πέρασε η ώρα? για τα 20 χρόνια τους στην δισκογραφία.
Τον Αύγουστο του 2021, κυκλοφόρησε ψηφιακά ένα καινούργιο τραγούδι με τίτλο Συγγρού.
Τον Δεκέμβριο του 2022, κυκλοφόρησε καινούργιο άλμπουμ με τον τίτλο Στοργή.
Στις δισκογραφικές τους δουλειές, έχουν μελοποιήσει ποιήματα του Μήτσου Παπανικολάου και του Ναπολέοντα Λαπαθιώτη.
Εξωτερικοί σύνδεσμοι
Κατηγορία:Ελληνικά pop rock συγκροτήματα Κατηγορία:Ελληνικά μουσικά συγκροτήματα Κατηγορία:Βραβευμένοι με Αρίων
Ημιτέλειος αριθμός
Στη θεωρία αριθμών, ημιτέλειος αριθμός (semiperfect number)  ή ψευδοτέλειος αριθμός  (pseudoperfect number) είναι ένας φυσικός αριθμός ν που είναι ίσος με το άθροισμα του συνόλου ή μέρους των κατάλληλων διαιρετών του. Ένας ημιτελής αριθμός που ισούται με το άθροισμα όλων των κατάλληλων διαιρετών του είναι ένας τέλειος αριθμός.
Οι πρώτοι ημιτελείς αριθμοί είναι: 6, 12, 18, 20, 24, 28, 30, 36, 40, ... .
Αρχικοί ημιτελείς αριθμοί
Ένας πρωτόγονος ημιτελής αριθμός (ονομάζεται επίσης και πρωτόγονος ψευδοτέλειος αριθμός, αμείωτος ημιτελής αριθμός ή αμείωτος ψευδοτέλειος αριθμός) είναι ένας ημιτελής αριθμός που δεν έχει ημιτελή κατάλληλο διαιρέτη.
Οι πρώτοι πρωτόγονοι ημιτελείς αριθμοί είναι: 6, 20, 28, 88, 104, 272, 304, 350, ... .
Υπάρχουν άπειροι τέτοιοι αριθμοί. Όλοι οι αριθμοί της μορφής 2μp, με p έναν πρώτο μεταξύ του 2μ και του 2μ+1, είναι πρωτόγονοι ημιτελείς, αλλά αυτή δεν είναι η μόνη μορφή: για παράδειγμα, το 770. Υπάρχουν απείρως πολλοί περιττοί πρωτόγονοι ημιτελείς αριθμοί, με τον μικρότερο το 945, ένα αποτέλεσμα του Πολ Έρντος: υπάρχουν επίσης απείρως πολλοί πρωτόγονοι ημιτελείς αριθμοί που δεν είναι αρμονικοί διαιρέτες.
Κάθε ημιτελής αριθμός είναι πολλαπλάσιο ενός πρωτόγονου ημιτελή αριθμού.
Εξωτερικοί σύνδεσμοι
Κατηγορία:Ακολουθίες ακεραίων
Μάρκος Αυρήλιος Μάριος
Βιογραφία
Η πρώτη απόφασή του ήταν πιθανά να αφήσει τους στρατιώτες να λεηλατήσουν το Μογοντιάκον. Ζητώντας να παγιώσει την εξουσία του, μετακινήθηκε στην πόλη Αυγούστα Τρεβερόρουμ (Τρεβήροι, νυν Τρηρ). Η εξουσία του δεν κράτησε περισσότερο από 2-3 μήνες, όταν ο έπαρχος του πραιτωρίου (praefectus praetorio) τού Πόστουμου, ο Βικτωρίνος σκότωσε τον Μάριο στα μέσα του 269, μάλλον στην Αυγούστα Τρεβερόρουμ.
Σύμφωνα με τις παλαιές γραπτές πηγές, η βασιλεία του Μάριου κράτησε 2-3 ημέρες μόνο, πριν σκοτωθεί από ένα ξίφος δικής του κατασκευής. Η παράδοση αυτή είναι μερικά ή ολικά εσφαλμένη, διότι βασισμένοι στον αριθμό νομισμάτων που εξέδωσε, θα πρέπει να βασίλευσε 2-3 μήνες.
Ο Μ. Α. Μάριος αναφέρεται στον κατάλογο των 30 τυράννων της Ιστορίας των Αυγούστων. Λέγεται, ότι εξελέγη, διότι το όνομά του παρέπεμπε τον Αυτοκράτορα Μάρκο Αυρήλιο και τον μεταρρυθμιστή Γάιο Μάριο.
Πηγές
ρ
Πλασμίδιο
thumb|258x258px|Αναπαράσταση ενός βακτηρίου που περιέχει τρία πλασμίδια Τα πλασμίδια είναι δίκλωνα, κυκλικά μόρια DNA, το μέγεθος των οποίων ποικίλλει, που εντοπίζονται σε πολλά βακτήρια και περιέχουν μικρό ποσοστό της γενετικής πληροφορίας του κυττάρου (1 -2 %). Ο όρος πλασμίδιο εισήχθη από τον Αμερικανό μοριακό βιολόγο Joshua Lederberg το 1952. Ένα βακτήριο μπορεί να περιέχει ένα ή περισσότερα πλασμίδια, συνήθως 2-50 αντίγραφα ανά κύτταρο, τα οποία πολλαπλασιαζονται ανεξάρτητα απο το κύριο βακτηριακό μόριο DNA. Συνεπώς, τα πλασμίδια αποτελούν εξωχρωμοσωμικό γενετικό υλικό και μαζί με τα βακτηριακά χρωμοσώματα, συγκροτούν το βακτηριακό γένωμα. Μεταξύ των γονιδίων που περιέχονται στα πλασμίδια υπάρχουν γονίδια ανθεκτικότητας σε αντιβιοτικά και γονίδια που σχετίζονται με τη μεταφορά γενετικού υλικού από ένα βακτήριο σε άλλο. Τα πλασμίδια έχουν τη δυνατότητα να ανταλλάσσουν γενετικό υλικό τόσο μεταξύ τους όσο και με το κύριο μόριο DNA του βακτηρίου, καθώς και να μεταφέρονται από ένα βακτήριο σε άλλο. Με τον τρόπο αυτό μετασχηματίζουν το βακτήριο στο οποίο εισέρχονται και του προσδίδουν καινούργιες ιδιότητες. Τα πλασμίδια αποτελούν πολύτιμο εργαλείο των τεχνικών της Γενετικής Μηχανικής. Παίζουν σημαντικό ρόλο στην κλωνοποίηση γονιδίων για την παραγωγή σημαντικών πρωτεϊνών, όπως της ινσουλίνης. Πολυτιμο εργαλείο στη Γενετική Μηχανική αποτελεί το πλασμίδιο Ti (Tumor inducing factor),που βρίσκεται στο βακτήριο Agrobacterium tumefaciens.
Ώς φορείς κλωνοποίησης
Τα πλασμίδια χρησιμοποιούνται ευρύτατα στην Γενετική Μηχανική ως φορείς κλωνοποίησης. Φορέας κλωνοποίσης καλείται ένα μόριο το οποίο μπορεί να αναπαράγεται αυτόνομα σε έναν κατάλληλο οργανισμό-ξενιστή. Πολλά πλασμίδια λόγω αυτού του ρόλου τους έχουν βελτιστοποιηθεί εργαστηριακά για να εξυπηρετούν ορισμένους πειραματικούς στόχους (εισαγωγή και πολλαπλασιασμός θραυσμάτων ξένου DNA). Τα πλασμίδια φορείς διαθέτουν μία περιχή που ονομάζεται πολυσυνδέτης και περιέχει πολλές μοναδικές περιοριστικές θέσεις στην αλληλουχία της (θέσεις αναγνώρισης από περιοριστικές ενδονουκλεάσες). Ο πολυσυνδέτης, επομένως, μπορεί να κοπεί με πολλά διαφορετικά περιοριστικά ένζυμα ή συνδυασμούς ενζύμων παρέχοντας μεγάλη ευχέρεια ως προς το εύρος των θραυσμάτων που μπορούν να ενσωματωθούν. Άλλο χαρακτηριστικό των πλασμιδίων φορέων κλωνοποίησης είναι τα γονίδια-ανταποκριτές. Τα γονίδια ανταποκριτές είναι γονίδια τα οποία κωδικοποιούν κάποια φθορίζουσα πρωτεΐνη ή κάποιο ένζυμο που προσδίδει ανθεκτικότητα σε κάποιο αντιβιοτικό. Τα γονίδια-ανταποκριτές χρησιμοποιούνται για την ανίχνευση των φορέων που έχουν ενσωματώσει κάποιο ξένο θραύσμα DNA, καθώς η εισαγωγή του σε αυτά οδηγεί σε ανιχνεύσιμα αποτελέσματα στις αποικίες του ξενιστή (π.χ. αλλαγή χρώματος).
Πηγές
Κατηγορία:Βακτήρια Κατηγορία:Κυτταρολογία Κατηγορία:Μοριακή Βιολογία Κατηγορία:Μέθοδοι Μοριακής Βιολογίας Κατηγορία:Μοριακή γενετική Κατηγορία:Νουκλεϊκά οξέα
Αντίγονος Γ΄ Δώσων
Ο Αντίγονος Γ' Δώσων (περ. 263 π.Χ. – 221 π.Χ.) βασίλεψε στη Μακεδονία κατά την περίοδο 229 π.Χ. – 221 π.Χ., όταν η Μακεδονία αντιμετώπιζε εισβολές των Δαρδάνων καθώς και εξέγερση των Θεσσαλών, τους οποίους υποστήριζαν οι Αιτωλοί και είχε χάσει την επιρροή της στη νότια Ελλάδα.
Ιστορικά στοιχεία
Μετά τον απρόσμενο θάνατο του Δημητρίου Β' της Μακεδονίας το 229 π.Χ. ο γιος του Φίλιππος ήταν μονάχα εννέα ετών και κατά συνέπεια δεν ήταν σε θέση να αναλάβει τον θρόνο. Πιθανή διαμάχη για τη διαδοχή αποφεύχθηκε με την εκλογή ενός άλλου εγγονού του Δημητρίου του Πολιορκητή, γιου του Δημητρίου του Καλού και ετεροθαλούς αδελφού του Αντίγονου Γονατά: του Αντίγονου, που επονομάστηκε «ο Δώσων». Κατέστειλε εύκολα την αντίδραση μιας ολιγάριθμης μερίδας ευγενών Μακεδόνων, που τον θεωρούσαν κακώς σφετεριστή του θρόνου και από τους οποίους, σύμφωνα με τη σχετική μαρτυρία του Πλουτάρχου, προήλθε και ο ειρωνικός χαρακτηρισμός «Δώσων» με τον οποίο ο Αντίγονος έμεινε στη Ιστορία.
Οι αρχές της βασιλείας
Ο Αντίγονος ο Δώσων έπρεπε κατ’ αρχήν να επέμβει στη Θεσσαλία ώστε να εμποδίσει την αποστασία των πόλεων με την πλευρά της Αιτωλικής Συμπολιτείας. Μα νοτιότερα, οι Συμπολιτείες της Βοιωτίας και της Φωκίδας συμμάχησαν με την Αχαϊκή Συμπολιτεία ενώ η Αθήνα διαπραγματευόταν την επανατοποθέτηση φρουράς στον Πειραιά, τη Μουνιχία, τη Σαλαμίνα και το Σούνιο. Αυτή η ενδυνάμωση των Αχαιών ανησύχησε την Αιτωλική Συμπολιτεία που σύναψε ειρήνη με τον Αντίγονο και συστρατεύτηκε με τον βασιλιά της Σπάρτης Κλεομένη Γ'. Έτσι λοιπόν οι διάφορες συμμαχίες των ελληνικών – πόλεων κρατών ήταν πολύ απασχολημένες για να απειλήσουν στη Μακεδονία.
Το 227 π.Χ., ο Αντίγονος επιτίθεται στην Καρία, και σβήνει την επιρροή της στην Πριήνη και τη Σάμο, με τη βοήθεια του τυράννου Ολύμπιχου. Επρόκειτο χωρίς αμφιβολία μια κίνηση με σκοπό να χτυπήσει την κυριαρχία των Πτολεμαίων στη θάλασσα και κατόπιν να πάρει τον έλεγχο των θαλάσσιων περασμάτων.
Παρέμβαση με την Πελοπόννησο και δημιουργία της Συμμαχίας
Από την πλευρά της η Αιτωλική Συμπολιτεία παραμένει ουδέτερη, αλλά παρεμποδίζει το πέρασμα των Θερμοπυλών από τον Αντίγονο που πρέπει να μεταφέρει τα πλοία του πλέον από τη θάλασσα της Εύβοιας. Ο μακεδονικός στρατός δεν κατάφερε να αποσπάσει το πέρασμα της Κορίνθου από τους Σπαρτιάτες. Ωστόσο το ξέσπασμα μιας αντισπαρτιατικής επανάστασης στην Κόρινθο ανάγκασε τον Κλεομένη να αποσυρθεί από την πόλη, την οποία τελικά πήρε ο Αντίγονος. Αυτός ο τελευταίος προελαύνει τελικά εναντίον του Άργους που εγκατέλειψε τον Κλεομένη. Ο Μακεδονικός στρατός κατόπιν λεηλάτησε τον Ορχομενό και τη Μαντίνεια και ξεχειμώνιασε στη Σικυώνα και την Κόρινθο.
Αυτή η επίθεση των Μακεδόνων το 224 π.Χ. είναι ιδιαίτερης σημασίας: αποτελεί την πρώτη εκστρατεία στρατού που αποτελείται από Μακεδόνες από την εποχή του Πολιορκητή και τα αποτελέσματά της είναι ανάλογα με αυτά του 334 π.Χ.
Ο Αντίγονος ενώνει τις φιλικές προς αυτόν πόλεις σε μία συμμαχία που περιελάμβανε την Αχαΐα, τη Βοιωτία, τη Φωκίδα, την Ακαρνανία και τη Θεσσαλία. Κάθε πόλη εκλέγει αντιπροσώπους σε ένα κοινό συμβούλιο των συμμάχων το οποίο θα ορίζει ο ίδιος ο Αντίγονος ως δια βίου ηγέτης. Είναι επίσης αρχηγός του στρατού. Το συμβούλιο έχει την εξουσία να δέχεται νέα μέλη και να λαμβάνει διαφόρων ειδών αποφάσεις, μα καθένας από τους συμμάχους διατηρεί το δικαίωμά του να αποφασίζει για ειρήνη και για πόλεμο. Αυτή η δημιουργία του Συμβουλίου των Συμμάχων έρχεται σε άμεση αντιδιαστολή με την προηγούμενη πρακτική της άμεσης κυριαρχίας των προηγούμενων αιώνων, από τις αρχές του 3ου π.Χ. αιώνα και έπειτα. Ούτε παρουσία στρατού, ούτε φόροι, διατήρηση της εδαφικής ακεραιότητας και της πολιτικής ανεξαρτησίας. Νεωτερισμός ακόμη και σε σύγκριση με τις συμμαχίες των ετών 337, 318 και 302, η Μακεδονία είναι αυτή τη φορά κράτος – μέλος σε ίση θέση με τους άλλους. Σκοπός της συμμαχίας αυτής είναι η αντιμετώπιση της Σπάρτης και η επαναφορά των παραδοσιακών πρακτικών που διαταράχτηκαν από την επαναστατική πολιτική του Κλεομένη.
Ο πόλεμος κατά της Σπάρτης
Ο Κλεομένης εξακολουθεί να υποστηρίζεται από τον Πτολεμαίο τον Γ'. Εξαπολύει επίθεση στη Μεγαλόπολη το 223 π.Χ., την οποία και ισοπεδώνει. Εκμεταλλεύεται την απουσία των μακεδονικών στρατευμάτων που ξεχειμωνάζουν στα εδάφη τους για να λεηλατήσει την Αργολίδα.
Ο Αντίγονος επιστρέφει επικεφαλής ενός μακεδονικού στρατού το 222 π.Χ. και αντιμετωπίζει τον Κλεομένη στη Μάχη της Σελλασίας. Η ήττα ήταν ολοκληρωτική για τους Σπαρτιάτες και ο ίδιος ο Κλεομένης επιβιβάστηκε σε πλοίο με κατεύθυνση της Αίγυπτο. Ο Αντίγονος ωστόσο έδειξε μεγαλοψυχία απέναντι στη Σπάρτη επιτρέποντάς της να εισέλθει στη Συμμαχία. Ένα αφιέρωμα στη Δήλο θυμίζει τη νίκη αυτή: «Ο βασιλιάς Αντίγονος, γιος του βασιλιά Δημητρίου, και οι Μακεδόνες και οι Σύμμαχοι στη μάχη της Σελλασίας στον Απόλλωνα». Επίσης είναι αξιοσημείωτο το γεγονός πως για πρώτη φορά στην ιστορία της Σπάρτης εισήλθε εχθρικό στράτευμα μέσα στην πόλη. Η νίκη στη Σελλασία οδήγησε στην επαναφορά της μακεδονικής επιρροής στην Πελοπόννησο για ένα σταθερό χρονικό διάστημα.
Ο Αντίγονος κατόπιν επιστρέφει γρήγορα στη Μακεδονία για να αποκρούσει μια εισβολή των Ιλλυριών και πεθαίνει στη μάχη, όταν μέσα στην ένταση έσπασε μια φλέβα στον λαιμό του. Τον διαδέχτηκε στον θρόνο της Μακεδονίας ο θετός του γιος, ο Φίλιππος Ε΄ που είχε στο μεταξύ ενηλικιωθεί.
Θαλής (κρατήρας)
Ο Θαλής είναι μικρός κρατήρας πρόσκρουσης στη Σελήνη. Είναι στα δυτικά του κατά πολύ μεγαλύτερου κρατήρα Στράβωνα, ενώ στα νοτιοδυτικά βρίσκεται ο Ντε Λα Ρου. Ο Θαλής έχει αιχμηρό χείλος κυκλικού σχήματος, δίχως ιδιαίτερα σημάδια διάβρωσης. Η επιφάνεια του εδάφους γύρω του έχει σύστημα αυλακώσεων που εκτείνεται για περισσότερα από 600 χιλιόμετρα και κατά συνέπεια ταξινομείται στην Κοπερνίκεια περίοδο. Παρόλα αυτά στα βόρεια-βορειοανατολικά του κρατήρα υπάρχει περιοχή χωρίς αυλακώσεις, γεγονός που υποδηλώνει πως ο Θαλής ίσως δημιουργήθηκε από την πρόσκρουση σώματος που ήρθε με χαμηλή γωνία από αυτή την κατεύθυνση. Στο εσωτερικό τείχος του κρατήρα υπάρχουν κάποιες αναβαθμίδες, ιδίως κατά μήκος της νότιας πλευράς. Οι πλευρές του έχουν εν γένει υψηλότερη λευκαύγεια από τη συνήθη στη σεληνιακή επιφάνεια.
Αντίγονος Γ΄ Δώσων
Εξωτερικοί σύνδεσμοι
Κατηγορία:Βασιλείς της Δυναστείας των Αντιγονιδών Κατηγορία:Μακεδόνες μονάρχες Κατηγορία:Αρχαίοι Έλληνες στρατηγοί Κατηγορία:Ελληνιστική περίοδος
Θαλής (κρατήρας)
Επίσης έχουν παρατηρηθεί Παροδικά Σεληνιακά Φαινόμενα (Transient Lunar Phenomenona) εκεί. Το 1892 o αστρονόμος Ε. Ε. Μπάρναρντ παρατήρησε αχνή ομίχλη στο εσωτερικό του κρατήρα, ενώ οι γύρω περιοχές παρέμεναν ευδιάκριτες.
Βιβλιογραφία
Κατηγορία:Κρατήρες Σελήνης
Λέρνος
Στην ελληνική μυθολογία με το όνομα Λέρνος είναι γνωστός ένας γιος του Προίτου και της Σθενέβοιας, και εγγονός του Ναυπλίου του πρεσβύτερου. Με τη σειρά του ο Λέρνος, που έζησε στο Άργος, ήταν ο πατέρας του Ναυβόλου. Σύμφωνα με την ερμηνεία των ευημεριστών, ο Λέρνος ήταν κύριος του φρουρίου της Ύδρας, το οποίο άλωσε ο ήρωας Ηρακλής υπακούοντας σε διαταγή του Ευρυσθέως.
Πηγή
Κατηγορία:Πρόσωπα της ελληνικής μυθολογίας Κατηγορία:Αρχαίοι Αργείοι
Χάραλντ Γ΄ της Δανίας
thumb|right|250px|Νόμισμα του βασιλιά της Δανίας Χάραλντ Γ΄ Ο Χάραλντ Γ΄ της Δανίας (Harald Hen, 1040 - 17 Απριλίου 1080) ήταν βασιλιάς της Δανίας από το (1076 - 1080) ήταν ο μεγαλύτερος σε ηλικία από τους νόθους γιους του βασιλιά της Δανίας και γενάρχη των βασιλέων του Έστριντσον Σβεν Β΄, ανταγωνίστηκε με πολλούς ετεροθαλείς αδελφούς του για την κυριαρχία του στέμματος της Δανίας.
Βασιλιάς της Δανίας από το Κοινοβούλιο του Σγιέλαν
Ο Χάραλντ Γ΄ ήταν ειρηνόφιλος βασιλιάς και ξεκίνησε μια σειρά μεταρρυθμίσεων, ήταν παντρεμένος με την ξαδέλφη του Μαργαρίτα Ασμπτζορντάττερ αλλά δεν άφησε κληρονόμους και έτσι τον διαδέχθηκε ο αδελφός του Κνούτος ο Άγιος, τέσσερις από τους ετεροθαλείς αδελφούς του στέφτηκαν στην συνέχεια με τη σειρά βασιλείς της Δανίας. Συμμετείχε στην επιδρομή εναντίον της Αγγλίας (1069) μαζί με τον θείο του Γιαρλ Άσμπγιερν και τον αδελφό του Κνούτο. Μετά τον θάνατο του πατέρα του 1076 εξελέγη διάδοχος και νέος βασιλιάς της Δανίας στο κοινοβούλιο της Σγιέλαν σε ανταγωνισμός με τον ετεροθαλή αδελφό του Κνούτο, κατάφερε να υπερισχύσει αφού έδωσε όρκο ότι τηρήσει τους νόμους του Χάραλντ. Στην διάρκεια της βασιλείας του ήρθε σε σύγκρουση με πολλούς αδελφούς του ιδιαίτερα τον Κνούτο ο οποίος είχε και την υποστήριξη του Νορβηγού βασιλιά Όλαφ Γ΄, ο πάπας Γρηγόριος Ζ΄ επενέβη στο πλευρό του Χάραλντ με συστάσεις στον Νορβηγό βασιλιά Όλαφ Γ΄ να μην επεμβαίνει στους εμφυλίους πολέμους γειτονικού βασιλείου και να είναι δίκαιος απέναντι σε όλα τα αδέλφια.
Σημαντικές προσπάθειες για μεταρρυθμίσεις
Ο Χάραλντ Γ΄ βγήκε βασιλιάς με την ψήφο των μεγάλων γαιοκτημόνων της Δανίας γι'αυτό στάθηκε ανίκανος να συγκρουστεί μαζί τους, ασχολήθηκε μονάχα με τα εσωτερικά προβλήματα του βασιλείου του ιδιαίτερα τις οικονομικές και νομικές μεταρρυθμίσεις, η πιο γνωστή από αυτές είναι η αναμόρφωση και η σταθεροποίηση του νομισματικού συστήματος, ίδρυσε νέα νομισματοκοπεία σε Ρίμπε, Βίμποργκ, Λουντ, Σλέσβιχ, αναμόρφωσε και την δασική νομοθεσία. Προσπάθησε να κάνει σημαντικές αλλαγές στην νομική νομοθεσία ώστε να καταργήσει τις απαρχαιωμένες μορφές που χρησιμοποιούσαν οι Δανοί μέχρι τότε με τις δοκιμαστικές μονομαχίες ή τα βασανιστήρια με τις πυρωμένες σιδερένιες ράβδους γνωστές σαν Αγνείας πείρα και να τα αντικαταστήσει με όρκους σύμφωνα με το σύγχρονο Αγγλικό σύστημα, στον θρησκευτικό τομέα συνέχισε τις προσπάθειες του πατέρα του για την πλήρη ανεξαρτησία της εκκλησίας της Δανίας από την αρχιεπισκοπή του Αμβούργου - Βρέμης με την δημιουργία της αρχιεπισκοπής της Δανίας αλλά χωρίς σημαντικές επιτυχίες. Ο μεγάλος Δανός ιστορικός της εποχής Σάξων ο Γραμματικός τον περιγράφει άβουλο και δειλό, ότι ο φτωχός λαός τον είχε σαν ανίκανο και ότι ήταν πειθήνιο όργανο των αυλικών και των γαιοκτημόνων του γι'αυτό πήρε το προσωνύμιο Χάραλντ ο Μαλακός , οι νομικές μεταρρυθμίσεις του Χάραλντ δεν έγιναν αποδεκτές μέχρι την περίοδο της βασιλείας του Βάλντεμαρ Β΄ της Δανίας τον 13ο αιώνα, η ιστορικότητα της νομισματικής του μεταρρύθμισης επίσης αμφισβητείται. Ο Χάραλντ πέθανε σε ηλικία 40 ετών χωρίς απογόνους και τάφηκε στην εκκλησία Ντάλμπι στην Σκανία, τον διαδέχθηκε ο επόμενος ετεροθαλής αδελφός του Κνούτος Δ΄ της Δανίας.
Οικογένεια
Παντρεύτηκε την εξαδέλφη του Μαργαρίτα, κόρη του Χάσμπγιορν Ούλφσεν κόμη (jarl). Δεν απέκτησαν απογόνους.
Εξωτερικοί σύνδεσμοι
Κατηγορία:Βασιλείς της Δανίας Κατηγορία:Οίκος των Έστριντσεν
Ντονμέ
Ως Ντονμέ (Dönme), επίσης Ντονμέχ ή αλλιώς Σαββατιανοί, ονομάζονταν κυρίως οι εξισλαμισμένοι Εβραίοι της Οθωμανικής Αυτοκρατορίας. Κατά τον 17ο αιώνα αναπτύχθηκε μεσσιανικό κίνημα στις εβραϊκές κοινότητες της Οθωμανικής Αυτοκρατορίας, που οδήγησε σε ακραίες μαζικές εκδηλώσεις. Ο Σαμπατάι Ζεβί, αν και υποσχέθηκε να εκπληρώσει τις μεσσιανικές προσδοκίες των Εβραίων της εποχής του, εντέλει υπό την απειλή του θανάτου ασπάστηκε το Ισλάμ. Παρόλο που οι οπαδοί του, αλλά και καθοδηγητές αυτού του μεσσιανικού κινήματος υπέστησαν σοκ με τη μεταστροφή, συνέχισαν να πιστεύουν στη Δευτέρα Παρουσία σε όλη τη διάρκεια του 18ου και του 19ου αιώνα, φέρνοντας το κίνημα ως τις παρυφές του 20ου αιώνα. Το 1924 αναγκάστηκαν, ως ανταλλάξιμοι, να μεταναστεύσουν στην Κωνσταντινούπολη. Διατήρησαν πολλά ιουδαϊκά έθιμα και ακολούθησαν έναν ιδιαίτερο δρόμο στους κόλπους του Ισλάμ, μη γενόμενοι αποδεκτοί από τον ορθόδοξο μουσουλμανικό κόσμο ως αυθεντικοί μουσουλμάνοι. Διατήρησαν σχέσεις με πολλές εβραϊκές κοινότητες της Ευρώπης και συμμετείχαν ενεργά στο κίνημα των Νεοτούρκων.
Στη Θεσσαλονίκη σώζεται σήμερα το Τζαμί των Ντονμέ, γνωστό ως Γενί Τζαμί, που κατασκευάστηκε το 1902 από τον Ιταλό αρχιτέκτονα Βιταλιάνο Ποζέλι, καθώς και οι βίλες των Αχμέτ και Μεχμέτ Καπαντζή, πλουσίων εμπόρων οι οποίοι ανήκαν στην κάστα. Στη βίλα Καπαντζή (Λεωφ. Βασιλίσσης Όλγας 108) στεγάζεται σήμερα το Πολιτιστικό Κέντρο του Μορφωτικού Ιδρύματος Εθνικής Τραπέζης.
Εξωτερικοί σύνδεσμοι
Κατηγορία:Κρυπτοϊουδαϊσμός Κατηγορία:Ιστορία των Εβραίων στη Θεσσαλονίκη
Αθνάρ Α΄ Γκαλίντεθ της Αραγωνίας
Ο Αθνάρ Α΄ Γκαλίντεθ της Αραγωνίας (ισπανικά: Aznar I Galíndez ή Aznard ή Achinard, απεβ. το 839) ήταν Κόμης της Αραγωνίας (809 - 820) διαδεχόμενος τον Αουρέλιο της Αραγωνίας Κόμης του Ουρζέλ και Κόμης της Σερδάνια (820 - 839). Από την απώλεια της Αραγωνίας μέχρι το θάνατό του το 839, ο Αθνάρ Α΄ ήταν κόμης της Σερδάνια και του Ουρζέλ. Ορισμένες πηγές τον αναφέρουν ως κόμη της Χάκας. Ο Αθνάρ Α´ ήταν δισέγγονος του Γκαλίντο, ίσως του πρώτου στην κεφαλή της οικογένειας, που εισήχθη στην περιοχή από τους Φράγκους.
Διακυβέρνηση
Ο Αθνάρ Α´ κυβέρνησε κυρίως υπό φραγκική επιρροή. Υποτίθεται ότι η συμμαχία της Αραγωνίας με τους Φράγκους, εγκαταλείφθηκε το 820 υπέρ μιας προσέγγισης με την Παμπλόνα και με την δυναστεία Μπανού Κασί της κοιλάδας του Έβρου μέσω της παρέμβασης του γαμπρού του Αθνάρ, Γκαρθία "του Κακού". Αυτό είχε ως αποτέλεσμα ο Αθνάρ να χάσει την κομητεία της Αραγωνίας, αν και ανταμείφτηκε με αυτές τού Ουρζέλ και της Σερδάνια.
Απόγονοι
Δεν είναι γνωστό το όνομα της γυναίκας του και/ούτε της μητέρας των παιδιών τους που ήταν τα εξής:
Εξωτερικοί σύνδεσμοι
Κατηγορία:Μονάρχες της Αραγωνίας Κατηγορία:Ιστορία της Αραγωνίας
Μαλαντρένι Αργολίδας
Το Μαλαντρένι είναι ημιορεινό χωριό του Νομού Αργολίδας. Βρίσκεται σε υψόμετρο 300 μέτρων και είναι κτισμένο σε μία λοφοσειρά με πολλά αμπέλια και ελιές. Βλέπει προς την κοιλάδα του Ινάχου και την Δύση. Σύμφωνα με την απογραφή του 2021 έχει μόνιμο πληθυσμό 393 ατόμων. Διοικητικά υπάγεται στην κοινότητα Μαλαντρενίου της δημοτικής ενότητας Κουτσοποδίου του Δήμου Άργους - Μυκηνών. Η κύρια εκκλησία του χωριού είναι ο Ιερός Ναός Αγίου Αθανασίου.
Κύρια οικονομική δραστηριότητα των κατοίκων αποτελεί ο αγροτικός-κτηνοτροφικός τομέας με πολλές εκτάσεις ελαιόδεντρων, αμπελιών και εσπεριδοειδών δέντρων. Το Μαλαντρένι παράγει ξακουστό κρασί που ανήκει στην αμπελουργική ζώνη της Νεμέας και διαθέτει πολλά οινοποιεία.
Το κλίμα είναι θερμόξηρο Μεσογειακό με ζέστα, ξερά καλοκαίρια και ήπιους, υγρούς χειμώνες και δεν διαφέρει απο το κλίμα της γύρω περιοχής και του Άργους.
Κοντινοί οικισμοί είναι η Στέρνα, τα Μπόρσα και το Σχοινοχώρι.
Πληθυσμός
Μέχρι και το 1951 ο πληθυσμός του χωριού παρουσίαζει αυξητική τάση. Μετά το 1951 ο πληθυσμός έχει μειωθεί αρκετά.
Παραπομπές
Κατηγορία:Χωριά του νομού Αργολίδας Κατηγορία:Δήμος Άργους - Μυκηνών
Λέσβος (μυθολογία)
Στην ελληνική μυθολογία με το όνομα Λέσβος είναι γνωστός ένας γιος του Λαπίθου και εγγονός του Αιόλου (του γιου του Ιππότου). Ο Λέσβος ήταν ο «επώνυμος ήρωας» της νήσου Λέσβου, δηλαδή το πρόσωπο που έδωσε το όνομά του στη νήσο αυτή. Αυτό έγινε επειδή κάποιος χρησμός του είπε να πάει και να εγκατασταθεί στη Λέσβο, και εκείνος υπάκουσε. Εκεί πήρε ως σύζυγό του τη θυγατέρα του Μακαρέα, τη Μήθυμνα.
Πηγές
Λεσβος Λεσβος
Ξυλόπολη Θεσσαλονίκης
Η Ξυλόπολη είναι χωριό του νομού Θεσσαλονίκης με πληθυσμό 800 περίπου μόνιμων κατοίκων.
Βρίσκεται στο 46ο χλμ της παλιάς εθνικής οδού Θεσσαλονίκης - Σερρών στα δυτικά του όρους Βερτίσκος και σε υψόμετρο 540 μέτρων. Αποτελεί τοπική κοινότητα του Δήμου Λαγκαδά, ενώ έως το 2010 ήταν έδρα του καποδιστριακού Δήμου Λαχανά.
Μέχρι το έτος 1929 ονομαζόταν Λιγκοβάνη. Είναι από τους παλαιότερους οικισμούς του νομού Θεσσαλονίκης, γίνεται δε αναφορά για την ύπαρξη της στους Ρωμαϊκούς χρόνους από τον Πλίνιο τον Πρεσβύτερο. Πιθανόν δε η παλαιά ονομασία της Λιγκοβάνη προέρχεται από Ρωμαίους, που μετέφρασαν στα λατινικά την λέξη Ξυλούπολη (Lignum = Ξύλο και Vannus=Λίκνο).
Ναοί
Ο ναός της Ξυλόπολης είναι κτίσμα του 1802 και τιμάται στον Άγιο Γεώργιο. Ο δεύτερος ναός τιμά επίσης τον Άγιο Γεώργιο ενώ υπάρχει και ένα παρεκκλήσι του Αγίου Νικήτα που βρίσκεται στην είσοδο του χωριού.
Σχολεία
Στην Ξυλόπολη Θεσσαλονίκης λειτουργούν το Νηπιαγωγείο Ξυλόπολης, το 6/θ Δημοτικό Σχολείο Ξυλόπολης και το Γυμνάσιο Ξυλόπολης.
Μαντείο
μικρογραφία|300px|[[Παίρνοντας χρησμό από το μαντείο (Consulting the Oracle) του Τζον Γουίλιαμ Γουότερχαουζ]]
Το μαντείο, κατά την κλασική αρχαιότητα, ήταν ο επίσημος, θρησκευτικού χαρακτήρα θεσμός σε συγκεκριμένο τόπο, που εμπνεόταν σοφές συμβουλές, έδινε χρησμούς, ή προέβλεπε το μέλλον ως ενδιάμεσος με τους θεούς. Τα μαντεία θεωρούνταν πύλες μέσω των οποίων οι θεοί απευθύνονταν άμεσα στους ανθρώπους και υπό αυτή την έννοια διέφεραν από τους μάντεις που ερμήνευαν τα σημάδια των θεών μέσα από παρατήρηση της συμπεριφοράς των πουλιών, των εντοσθίων των ζώων ή άλλες μεθόδους
Οι μάντεις ήταν διερμηνείς των σημείων που δίνονταν από αυτούς. Οι Μάντεις χρησιμοποιούσαν πολλές μεθόδους για να αναλύσουν τη θέληση των θεών, όπως το διάβασμα των εντοσθίων διάφορων ζώων, το πέταγμα των πουλιών κ.α. Ήταν πιο πολλοί από τα μαντεία. Πολλές φορές ήταν περιπλανώμενοι, άλλες φορές (εάν ήταν φημισμένοι) καλούνταν για να γίνουν οι προσωπικοί μάντεις κάποιου υψηλόβαθμου στρατηγού, ή και βασιλιά.
Τοποθεσίες μαντείων στην Αρχαία Ελλάδα
Τα κυριότερα μαντεία ήταν αφιερωμένα στον Δία ή τον Απόλλωνα. Το παλιότερο ελληνικό μαντείο ήταν του Δία στη Δωδώνη της Ηπείρου. Σπουδαίο επίσης μαντείο για τους Έλληνες ήταν του Άμμωνα Δία στη Λιβύη. Όλα τα μαντεία του Δία όμως τα ξεπερνούσε το μαντείο του Απόλλωνα στους Δελφούς. Ήταν γνωστό από τους ομηρικούς χρόνους και στα τέλη του 6ου αιώνα κατακλύζονταν από προσφορές Ελλήνων και ξένων. Τους χρησμούς τους έδινε η ιέρεια Πυθία. Άλλα μαντεία του Απόλλωνα ήταν στα Δίδυμα της Μιλήτου, στην Κλάρο, στα Πάταρα της Λυκίας, στο Σπόδιο των Θηβών κ.ά. Σ' όλη την αρχαιότητα τα μαντεία επηρέαζαν το λαό στην καθημερινή του ζωή και τις πόλεις στις ιστορικές τους τύχες. Τον 7ο π.Χ. αιώνα υπήρχαν περίπου 100 μαντεία. Στα τέλη του 5ου π.Χ. αιώνα όμως, με τα διδάγματα των σοφιστών και την ορθολογιστική κριτική, το κύρος των μαντείων άρχισε να κλονίζεται. Ο Θουκυδίδης πίστευε ότι η μαντική οφείλεται στην αμάθεια. Τον 4ο μ.Χ. αιώνα (έτος 362) καταγράφεται ο τελευταίος χρησμός του Μαντείου των Δελφών.
Σβεν Β΄ της Δανίας
Ο Σβεν Β΄ της Δανίας ή Σβεν Έστριντσον (αρχαία νορβ.: Sveinn Astri?arson, Δαν.: Svend Estridsen, Αγγλία, περί το 1019 - 28 Απριλίου 1076 ), βασιλιάς της Δανίας (1047 - 1076) ήταν γιος του Ουλφ Γιαρλ και της Έστριντ Σβέινσνταττερ, παντρεύτηκε 3 φορές και ήταν πατέρας περισσότερων από 20 παιδιών, οι 5 από τους γιους του έγιναν στη συνέχεια βασιλείς της Δανίας γι'αυτό πήρε το προσωνύμιο "πατήρ των βασιλέων".
Πόλεμοι με τον Νορβηγό βασιλιά Μάγκνους
Ο Σβεν Β΄ έγινε διοικητής από τον Δανό βασιλιά Αρθακανούτο, σε εκστρατεία του εναντίον της Νορβηγίας, όπου ηττήθηκε από τον βασιλιά Μάγκνους Α΄. Όταν πέθανε ο Αρθακανούτος (1402), ο Μάγκνους κυρίευσε τον θρόνο της Δανίας και ο Σβεν έγινε διοικητής της Γιουτλάνδης. Ο Σβεν έγινε θρυλικός στη μάχη του Λύρσκοβ Χιθ, στα σημερινά σύνορα μεταξύ Δανίας και Γερμανίας (1043). Τότε οι Δανοί ευγενείς, ενθουσιασμένοι, τον έστεψαν νέο βασιλιά τους στο Βίμποργκ της Γιουτλάνδης, παρά το ότι είχε ηττηθεί πολλές φορές από τον Μάγκνους· κατόρθωσε να εδραιωθεί στη Σκάνια. Ο πόλεμος μεταξύ του Σβεν και του Μάγκνους έληξε με την επιστροφή τού θείου τού Μάγκνους Χάραλντ Χάρντραντε (1045)· οι δύο τους συμφώνησαν να ενώσουν τις δυνάμεις τους και να επιτεθούν στον Μάγκνους Α΄ με σκοπό να τον ανατρέψουν από τον Νορβηγικό θρόνο. Δεν πρόλαβαν να πραγματοποιήσουν την εκστρατεία, καθώς τους πρόλαβε ο πρόωρος θάνατος του Μάγκνους (1047), ο οποίος στην επιθανάτιο κλίνη του δήλωσε ότι μοιράζει το βασίλειο του στα δύο δίνοντας τη Νορβηγία στον Χάραλντ Χάρντραντε και τη Δανία στον Σβεν. Όταν το άκουσε ο Σβεν, ζήτησε από τον Θεό βοήθεια να κυβερνήσει.
Πόλεμοι με ήττες από τον Νορβηγό βασιλιά Χάραλντ Χαρντράντε
Ο Χάραλντ Χαρντράντε δεν εγκατέλειψε τις προσπάθειες του ανακαταλάβει τη Δανία γι'αυτό επιτέθηκε στον Σβεν σε έναν μακροχρόνιο πόλεμο κυριεύοντας την Ώρχους και την Έντεμπι (1050). Ο Σβεν Β΄ ωστόσο ηττήθηκε από τον Χάραλντ Χαρντράντε (1050) όταν επιτέθηκε στις ακτές της Γιουτλάνδης γεμίζοντας τα πλοία του με αγαθά και αιχμαλώτους, ο Χάραλντ παρήγγειλε στους άντρες του να ρίξουν κάτω τα αγαθά για να σταματήσουν οι Δανοί να τα μαζέψουν αλλά ο Σβεν είπε στους άντρες του να μην πέσουν στην παγίδα και να ασχοληθούν με την καταδίωξη του Χάραλντ μόνο, ο Σβεν παραλίγο να χάσει τη ζωή του στη μάχη του Νίζα (1062). Ο Χάραλντ Χαρντράντε προκάλεσε τον Σβεν σε μια οριστική μάχη στο Έλβ την άνοιξη του 1062 όταν είδε ότι ο Σβεν με τους Δανούς δεν εμφανίστηκε έστειλε στη Νορβηγία ένα τμήμα τμήμα του στρατού του κρατώντας τους ισχυρότερους πολεμιστές, όταν ο Σβεν τελικά εμφανίστηκε ο στόλος του μετρούσε 300 πλοία έναντι 150 του Χάραλντ.
Η μάχη κράτησε μέχρι το πρωί και ο στόλος της Δανίας παρά το ότι υπερτερούσε αριθμητικά συνετρίβη, ο θρίαμβος των Νορβηγών πιστώνεται στον οπλαρχηγό Χάκων Ίβαρσσον ο οποίος κατάφερε να χτυπήσει τις εξασθενημένες πλευρές των Δανών, ο Σάξων ο Γραμματικός αναφέρει ότι βοήθησε πολύ τους Νορβηγούς και η ομίχλη. Ο Δανός βασιλιάς Σβεν δραπέτευσε από το πεδίο της μάχης και πήγε έξω από το σπίτι ενός χωρικού να να του ζητήσει νερό, η γυναίκα του έδωσε αφού πρώτα τον πρόσβαλε λέγοντας ότι ο Δανός βασιλιάς είναι δειλός ο ίδιος ανταπέδωσε την ήττα σε ατυχία, ο σύζυγος της τον βοήθησε και του χάρισε ένα άλογο. Λίγα χρόνια αργότερα ο βασιλιάς αντάμειψε τον χωρικό για τις υπηρεσίες του και του πρόσφερε κτήματα στο Σγιέλαν αλλά όχι στη γυναίκα του που την άφησε πίσω στο Άλλαντ, ο Σβεν Β΄ είχε τη φήμη ότι ήταν πάντοτε γενναιόδωρος απέναντι στους ανθρώπους που τον βοηθούσαν και ποτέ δεν ήταν αχάριστος. Ο Χάραλντ παραιτήθηκε από τα δικαιώματα του στον θρόνο της Δανίας σε αντάλλαγμα ο Σβεν τον αναγνώρισε βασιλιά της Νορβηγίας ως "Χάραλντ Γ΄" (1064), ο Χάραλντ σκοτώθηκε λίγο αργότερα στην Αγγλία όπου πήγε να διεκδικήσει τον θρόνο την περίοδο της Νορμανδικής κατάκτησης. Μετά τη δολοφονία του Χάραλντ Χαρντράντε και την κατάκτηση της Αγγλίας από τον Γουλιέλμο τον Κατακτητή έστρεψε την προσοχή του στην Αγγλία προκειμένου να υποστηρίξει τον θείο του Κνούτο τον Μέγα, ενώθηκε με τον τελευταίο γόνο της Αγγλοσαξονικής δυναστείας Έντγκαρ Έθελινγκ για να επιτεθούν στον Γουλιέλμο (1069). Κατέλαβαν στην αρχή τη Γιορκ αλλά στη συνέχεια ο Νορμανδός βασιλιάς τον δωροδόκησε και ο Σβεν αποχώρησε ενώ ο Έντγκαρ εξορίστηκε στη Σκωτία, ο Σβεν επιχείρησε να το επαναλάβει αλλά απέτυχε ξανά (1074).
Θρύλοι γύρω από το όνομα του
Έφερε μεγάλους δασκάλους να διδάξουν στους Δανούς Λατινικά και να εκσυγχρονίσουν τους Δανούς ώστε να μην υστερούν σε τίποτα από τις υπόλοιπες μεγάλες Ευρωπαϊκές δυνάμεις, ενθάρρυνε την οικοδόμηση νέων μεγάλων εκκλησιών από τις οποίες 300 υπήρχαν μόνο στην περιοχή της Σκανίας, ο Αδάμ της Βρέμης που ήταν επίσημα προσκεκλημένος του ενθουσιάστηκε με τη σοφία και την υπομονή του βασιλιά Σβεν. Ο Σβεν Β΄ πολλές φορές είχε την τάση να δείχνει μεγάλη βιαιότητα αλλά ήταν ξεσπάσματα της στιγμής, αναφέρθηκε ότι κάποια παραμονή Πρωτοχρονιάς κάποιοι επισκέπτες του τον περιγελούσαν και μιλούσαν υποτιμητικά πίσω από την πλάτη του. Την επόμενη μέρα αν και ήταν Πρωτοχρονιά πήγε με τον στρατό του στον Καθεδρικό ναό του Ροσκίλντε να τους σκοτώσει όλους, ο αρχιεπίσκοπος Βιλχέλμ του απαγόρευσε την είσοδο και τον πρόσβαλε σκληρά λέγοντας του ότι αυτό είναι θανάσιμο κακούργημα απέναντι στον θεό. Στη συνέχεια πήγε στο αγρόκτημα του έβγαλε τα βασιλικά ρούχα και φόρεσε απλά γύρισε μετανοημένος στην εκκλησία ζήτησε συγχώρεση από τον αρχιεπίσκοπο και εκείνος του επέτρεψε να μπει στη μητρόπολη. Πέθανε στο κτήμα του στο Σοντέρουπ περίπου 10 χιλιόμετρα δυτικά της Αβέρνας, οι παλιότεροι ιστορικοί τοποθετούσαν την ημερομηνία θανάτου του το 1074 αλλά έκαναν λάθος επειδή από επιστολές φάνηκε ότι ζούσε το 1075 οπότε μετατέθηκε από τους σύγχρονους ιστορικούς το 1076. Το σώμα του μεταφέρθηκε στον καθεδρικό ναό του Ροσκίλντε και τάφηκε δίπλα από τον αρχιεπίσκοπο Βιλχέλμ, αργότερα αφού ανέβηκαν στον θρόνο της Δανίας 5 από τους γιους του πήρε τον τίτλο "πατέρας των βασιλιάδων"
Ο ιδρυτής της σύγχρονης Δανίας
Ο μεγαλύτερος θρύλος σχετικά με τον βασιλιά Σβεν είναι η αναμόρφωση και ο εκσυγχρονισμός της κοινωνίας της Δανίας γι'αυτό θεωρείται από τους περισσότερους ο τελευταίος βασιλιάς Βίκινγκ και ο πρώτος Δανός, είχε πολύ καλές σχέσεις με την εκκλησία και τον πάπα στηρίζοντας την εξουσία του πάνω σε αυτήν. Δημιούργησε στη Δανία ανεξάρτητη εκκλησία με 8 ισχυρές επισκοπές, κατορθώνοντας να διώξει από τη χώρα του την εξουσία του Γερμανού αρχιεπισκόπου της Βρέμης ο οποίος κυριαρχούσε μέχρι την εποχή του, η εκκλησία της Δανίας συνομιλούσε πλέον απ'ευθείας με τον πάπα. Εκατοντάδες ξύλινες εκκλησίες οικοδομήθηκαν από τον Σβεν κατά μήκος του βασιλείου του, πολλές από αυτές τον 12ο αιώνα ανοικοδομήθηκαν από πέτρα. Ο Σβεν ήταν μορφωμένος ήξερε να γράφει καλά και να διαβάζει, περιγράφεται σαν καλά εκπαιδευμένος θρησκευτικός μονάρχης και προσωπικός φίλος του πάπα Γρηγορίου Ζ΄, ο ιστορικός Αδάμ της Βρέμης στον οποίο ο ίδιος ο βασιλιάς έδωσε σημαντικές πληροφορίες σχετικά με τον εαυτό του και το βασίλειο του (1070) είναι πηγή γνώσης σχετικά με τη Δανία και τη Νορβηγία τον 9ο - 10ο αιώνα.
Οικογένεια
Η πρώτη σύζυγος τού Σβεν ήταν η Γκύντα της Σουηδίας, κόρη του Άνουνντ Ιακώβου της Σουηδίας.
Το 1048/49 απεβίωσε η Γκύντα και το 1050 ο Σβεν Β΄ έκανε δεύτερο γάμο με τη Γκούννχιλντρ Σβέινσνταττιρ, μητριά της Γκύντα. Τότε ο αρχιεπίσκοπος της Βρέμης κήρυξε τον γάμο άκυρο, κάτι που απεδέχθη ο πάπας Λέων Θ΄. Μετά τον θάνατο τού εχθρού του Χάραλντ Χαρντράντα, νυμφεύτηκε σε τρίτο γάμο του τη χήρα τού Τόρα Τόρμπεργκσντάττερ. Είχε και μια ερωμένη. Συνολικά έκανε 20 παιδιά, από τα οποία μόνο το ένα ήταν νόμιμο. Με τη Γκούννχιλντρ Σβέινσνταττιρ παιδί του ήταν:
Με άλλες ερωμένες :
Εξωτερικοί σύνδεσμοι
Κατηγορία:Βασιλείς της Δανίας Κατηγορία:Οίκος των Έστριντσεν
Συνθήκη των Πυρηναίων
Η Ειρήνη των Πυρηναίων ήταν μια συνθήκη ειρήνης ανάμεσα στην Ισπανία και τη Γαλλία που υπογράφτηκε στις 7 Νοεμβρίου 1659 επί της νήσου των Φασιανών παρά τον ποταμό Μπιντασόα με την οποία τερματίστηκε ο πόλεμος μεταξύ του Φιλίππου Δ΄ της Ισπανίας και του Λουδοβίκου ΙΔ΄, της Γαλλίας, που είχε ξεσπάσει το 1635 κατά τη διάρκεια του Τριακονταετούς πολέμου.
Γιάννης Γκαλίτσιος
Ο Γιάννης Γκαλίτσιος (Σαραντάπορο Λαρίσης, 15 Μαΐου 1958) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του αμυντικού. Οι γιοι του, Γιώργος και Αλέξανδρος, ακολούθησαν τα ποδοσφαιρικά του βήματά.
Σε συλλογικό επίπεδο
Μαζί με τον Γιάννη Βαλαώρα αποτέλεσαν τους ηγέτες της μεγάλης ομάδας της Λάρισας της δεκαετίας του 1980, με τη φανέλα της οποίας αγωνίστηκε στο σύνολο της καριέρας του.
Συνθήκη των Πυρηναίων
Εξωτερικοί σύνδεσμοι
Πυρηναιων Πυρηναιων Πυρηναιων
Γιάννης Γκαλίτσιος
Σε συλλογικό επίπεδο
Σε 14 χρόνια, από το 1980 έως το 1993, αγωνίστηκε με την ΑΕΛ σε 399 αγώνες και σκόραρε 10 γκολ.
Στην Εθνική Ελλάδας
Στις 10 Φεβρουαρίου 1982 αγωνίστηκε για πρώτη φορά με την Ελλάδα, στον εντός έδρας φιλικό αγώνα εναντίον της Ανατολικής Γερμανίας, υπό τις οδηγίες του Χρήστου Αρχοντίδη. Συνολικά με τη γαλανόλευκη φανέλα αγωνίστηκε 17 φορές.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Α.Ε. Λάρισας Κατηγορία:Αμυντικοί ποδοσφαιριστές
853 Νανσενία
Η Νανσενία (Nansenia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,365. Ανακαλύφθηκε το 1916 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας, και πήρε το όνομά της προς τιμή του Νορβηγού εξερευνητή των πολικών περιοχών Φρίτγιοφ Νάνσεν.
Φυσικά χαρακτηριστικά
Η μέση διάμετρος της Νανσενίας εκτιμάται σε 27,0 χιλιόμετρα. Ο φασματικός τύπος της είναι C (ανθρακούχος), ενώ το άλβεδό της είναι 0,052. Η Νανσενία περιστρέφεται γύρω από τον εαυτό της μία φορά κάθε 9 ώρες και 19 λεπτά.
Εξωτερικοί σύνδεσμοι
Νανσενια
Foxy Lady
To Foxy Lady (ή και Foxey Lady) είναι ένα τραγούδι του αμερικανικού συγκροτήματος The Jimi Hendrix Experience. Το κομμάτι συμπεριλήφθηκε στον δίσκο του 1967, Are You Experienced, ενώ λίγο αργότερα κυκλοφόρησε και ως single, με τη διαφορετική γραφή που αναφέρθηκε παραπάνω, το οποίο κατάφερε να μπει στα Billboard Hot 100.
Καλλιρρόη (δορυφόρος)
Η Καλλιρρόη (αγγλικά: Callirrhoe) ή Δίας XVII είναι ένας φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Αστεροσκοπείου Κιτ Πηκ από φωτογραφίες του Σπέισγουοτς, οι οποίες καλύπτουν την περίοδο από 6 Οκτωβρίου έως 4 Νοεμβρίου 1999 και αρχικώς καταχωρήθηκε σαν αστεροειδής με το όνομα 1999 UX18. Στις 18 Ιουλίου 2000 ο Tim Spahr ανακάλυψε ότι περιφέρεται γύρω από τον Δία και έτσι πήρε την αρχική προσωρινή ονομασία S/1999 J 1.
Πήρε το όνομά του τον Οκτώβριο του 2002 από την Καλλιρρόη, η οποία ήταν κόρη του Αχελώου και ερωμένη του Δία.
Έχει διάμετρο περίπου 8,6 χλμ. και περιφέρεται γύρω από τον Δία σε μέση απόσταση 24.100.000 χλμ. σε 758,77 ημέρες, σχηματίζοντας κλίση 141° με την εκλειπτική (140° προς τον Ισημερινό του Δία), σε ανάδρομη φορά και με εκκεντρότητα τροχιάς 0,2829.
Η Καλλιρρόη ανήκει στην τροχιακή «Ομάδα της Πασιφάης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 22,8 και 24,1 εκατομμυρίων χιλιομέτρων και κλίσεις τροχιάς από 144,5° έως 158,3°.
Εξωτερικοί σύνδεσμοι
Καλλιρρ
Στάχυς (αστέρας)
Στάχυς και διεθνώς Spica είναι η ιδιαίτερη ονομασία του αστέρα α (άλφα) του αστερισμού της Παρθένου. Είναι ο φωτεινότερος αστέρας της Παρθένου και ο δέκατος πέμπτος σε φωτεινότητα ολόκληρης της ουράνιας σφαίρας (περίπου το ίδιο με τον Αντάρη), εύκολα ορατός τα ανοιξιάτικα και καλοκαιρινά βράδια από την Ελλάδα. Μαζί με τον Αρκτούρο και τον Ντενέμπολα συναποτελεί το λεγόμενο «Εαρινό Τρίγωνο».
Ονομασίες και Ιστορία
Το όνομα Στάχυς προέρχεται από την απεικόνιση του αστερισμού, στην οποία παριστάνει το στάχυ σιταριού που κρατά η παρθένος στο αριστερό της χέρι (κατά τον Άρατο «στα χέρια της», κατά τους Βιτρούβιο και Υγίνο «στο δεξί της χέρι»), και εμφανίζεται με τους Άρατο, Ίππαρχο και Πτολεμαίο. Ο Μανέθων αποκαλεί τον αστέρα ο Σταχυώδης, όνομα που ο Νόννος αναφέρει για τον αστερισμό (την Παρθένο). Οι Ρωμαίοι γενικώς χρησιμοποιούν το συνώνυμο Spica, ενώ ο Κικέρων γράφει Spicum. Στη μεσαιωνική Αγγλία ήταν το Virgin's Spike, όνομα αναφερόμενο και από τον Τζον Φλάμστηντ.
Ο Στάχυς μοιράσθηκε και άλλες ονομασίες με τον αστερισμό του: Sunbala (Bayer), Sumbela και στον Ριτσιόλι Sumbalet, Sombalet, Sembalet, Eleandri. Αυτές όλες προέρχονται από το αραβικό Al Sunbulah (= δεμάτι στάχυα). Επειδή όμως οι Άραβες σε τμήμα του αστερισμού σημείωναν το δικό τους τεράστιο ουράνιο Λιοντάρι, ο Αλ Μπιρούνι δίνει και τα ονόματα Al Hulbah (η Τρίχα) και «λιονταράκι», με τον Αρκτούρο να είναι το άλλο τέκνο του Λιονταριού, ενώ ο Kazwini χαρακτήριζε τον Στάχυ ως Sak al Asad, η Κνήμη του Λέοντα.
Ακόμα πιο δημοφιλές στους καμηλιέρηδες της ερήμου όμως ήταν το όνομα Al Simak al Azal = Ο Ανυπεράσπιστος (ή Άοπλος) Σιμάκ, καθώς δεν έχει κανένα άλλο φωτεινό άστρο κοντά του, ενώ ο άλλος Σιμάκ, ο Αρκτούρος, έχει μια λόγχη ή ραβδί αποτελούμενο από γειτονικούς του αστέρες στον Βοώτη. Η απομονωμένη θέση του Στάχυος στον ουρανό ερμηνεύει και το όνομα Khoritos (= Μοναχικός) που του έδωσαν οι Κόπτες. Οι Αλφόνσειοι Πίνακες παρέφθειραν το Simak al Azal σε inermis Asimec, προσθέτοντας τα Acimon, Alaraph, Almucedie, Alacel. Η Αλμαγέστη του 1515 έχει το Aschimech inermis. Από αυτά προέρχονται τα Ala(a)zel και A(l)zimon του Bayer. Επίσης, έχουμε το Alhaiseth των αλχημιστών και τα Eltsamecti και Eltsamach του Riccioli, ενώ το Azimech εμφανίζεται στον γραπτό λόγο μέχρι και τα τέλη του 19ου αιώνα.
Οι Ινδοί γνώριζαν τον Στάχυ ως Chitra, «Λαμπρό», το όνομα και της αντίστοιχης νακσάτρα ή Σεληνιακού Οίκου τους που βρισκόταν εκεί, και τον αναπαριστούσαν με μια λάμπα ή ένα μαργαριτάρι.
Οι Κινέζοι ονόμαζαν τον Στάχυ Kio, το Κέρας ή η ακίδα, και στην αρχαιότητα Keok ή Guik. Στην αρχαία Αίγυπτο ο αστέρας ήταν γνωστός ως ο «Λαουτιέρης» και φαίνεται ότι τον θεωρούσαν σημαντικό, καθώς μια άλλη ονομασία του ήταν Repa, δηλαδή ο Κύριος. Ο Ιωσήφ Λόκκυερ αναφέρει ναούς προσανατολισμένους προς τη δύση του Στάχυος, όπως τον Ναό του Ηλίου στο Tell al Amarna της Αιγύπτου. Επίσης, δίδυμους ναούς στον Ραμνούντα, αν δεχθούμε ότι ανεγέρθηκαν περί το 1092 και 747 π.Χ., πράγμα όχι πολύ πιθανό.
Από παρατηρήσεις του Στάχυος και του Βασιλίσκου περί το 300 π.Χ. από τον Αλεξανδρινό αστρονόμο Τιμοχάρη, μετά από σύγκριση με τις δικές του, 150 χρόνια αργότερα, ο Ίππαρχος ανεκάλυψε τη μετάπτωση των ισημεριών. Ο Κοπέρνικος πραγματοποίησε πολλές παρατηρήσεις του Στάχυος για τις δικές του έρευνες επί της μεταπτώσεως.
Αστροφυσικά δεδομένα
Ο Στάχυς είναι φασματοσκοπικώς διπλός αστέρας. Η μέση επιφανειακή θερμοκρασία των μελών του ανέρχεται στους 22.400 και 18.500 K. Ο Στάχυς είναι ελαφρώς μεταβλητός αστέρας, εξαιτίας συστολών και διαστολών της επιφάνειας του κύριου αστέρα (βλ. παλλόμενοι μεταβλητοί αστέρες). Η μάζα των μελών του είναι 11 και 7 φορές μεγαλύτερη της ηλιακής και ο μέσος όγκος τους 475 και 65 φορές μεγαλύτερος του ηλιακού. Ο κύριος αστέρας περιστρέφεται περί τον άξονά του πολύ ταχύτερα από ό,τι ο Ήλιος, με αποτέλεσμα να έχει ένα ελλειψοειδές και όχι σφαιρικό σχήμα.
Ο Στάχυς έχει απόλυτο μέγεθος -3,4 ως -3,55. Αυτό σημαίνει ότι στην πραγματικότητα είναι περίπου 15.000 φορές λαμπρότερος από τον Ήλιο. Ο Στάχυς απομακρύνεται από το Ηλιακό Σύστημα με ταχύτητα 1 χιλιόμετρο το δευτερόλεπτο (δηλαδή 3.600 χιλιόμετρα την ώρα).
Δείτε επίσης
Κατηγορία:Αντικείμενα Bayer Κατηγορία:Αστέρες κύριας ακολουθίας τύπου B Κατηγορία:Γίγαντες αστέρες τύπου B Κατηγορία:Διπλοί αστέρες Κατηγορία:Παρθένος (αστερισμός) Κατηγορία:Μεταβλητοί αστέρες Κατηγορία:Υπεργίγαντες αστέρες τύπου B Κατηγορία:Υπογίγαντες αστέρες τύπου B Κατηγορία:Φασματοσκοπικώς διπλοί αστέρες
Η Ανθρώπινη κωμωδία
Η Ανθρώπινη Κωμωδία (Γαλλικά: La Comédie humaine) είναι ο τίτλος με τον οποίο ο Γάλλος μυθιστοριογράφος και θεατρικός συγγραφέας Ονορέ ντε Μπαλζάκ συγκέντρωσε σχεδόν το σύνολο του έργου του - έργα ρεαλιστικά, ρομαντικά, κοινωνικά, φανταστικά και φιλοσοφικά - τα οποία έγραψε από το 1829 έως το 1848 και απεικονίζουν τη γαλλική κοινωνία στην περίοδο της Παλινόρθωσης (1815–30) και της Ιουλιανής μοναρχίας (1830–48).
Η Ανθρώπινη κωμωδία, από τα πιο σημαντικά έργα της γαλλικής λογοτεχνίας του 19ου αιώνα, αποτελείται από 91 ολοκληρωμένα έργα (μυθιστορήματα, διηγήματα, μύθους και δοκίμια) και 46 ημιτελή έργα (μερικά από τα οποία υπάρχουν μόνο ως τίτλοι). Δεν περιλαμβάνει τα πέντε θεατρικά έργα του Μπαλζάκ και τη συλλογή του με χιουμοριστικές ιστορίες: Αστείες ιστορίες (1832–37).